Diari Oficial de la Generalitat Valenciana


Sumari del DOGV 4447, del 25-02-2003 (2003/2051)

ORDE de 14 de febrer de 2003, de la Conselleria d'Obres Públiques, Urbanisme i Transports, per la qual es regulen les condicions de càrrega de passatgers en servicis de taxi en els municipis d'Ador, Almoines, Bellreguard, Beniarjó, Beniflá, Benirredrà, Daimús, Gandia, Guardamar de la Safor, la Font d'en Carròs, l'Alqueria de la Comtessa, Miramar, Palma de Gandía, Palmera, Piles, Potríes, Rafelcofer, Real de Gandía i Villalonga.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4447

Data del DOGV
:   25-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2051


Data del document
:   14-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Descriptors 

:   * Font d'en Carròs, la
    * Palma de Gandía
    * Bellreguard
    * Beniarjó
    * Guardamar de la Safor
    * Gandia
    * Rafelcofer
    * Daimús
    * Vilallonga
    * Ador
    * Beniflá
    * Alqueria de la Comtessa, l'
    * Palmera
    * Piles
    * Real de Gandia, el
    * Potries
    * Almoines
    * Benirredrà
    * Miramar
    * taxi
    * transport públic
    * transport de viatgers

ORDE de 14 de febrer de 2003, de la Conselleria d'Obres Públiques, Urbanisme i Transports, per la qual es regulen les condicions de càrrega de passatgers en servicis de taxi en els municipis d'Ador, Almoines, Bellreguard, Beniarjó, Beniflá, Benirredrà, Daimús, Gandia, Guardamar de la Safor, la Font d'en Carròs, l'Alqueria de la Comtessa, Miramar, Palma de Gandía, Palmera, Piles, Potríes, Rafelcofer, Real de Gandía i Villalonga. [2003/2051]
  
L'article 125 del Reial Decret 1.211/1990, de 28 de setembre, que aprova el Reglament de la Llei d'Ordenació dels Transports Terrestres, establix, com a regla general, que els servicis urbans de taxi s'han d'iniciar en el terme del municipi a què corresponga la llicència de transport urbà o en el qual tinga la residència l'autorització de transport interurbà quan esta s'haguera expedit sense la llicència municipal prèvia. El dit article agrega que s'entén, en principi, que l'origen o inici del transport es produïx en el lloc en què són arreplegats els passatgers de forma efectiva.
  
El citat article permet, no obstant això, que les comunitats autònomes que, per delegació, tinguen competències en matèria de transport públic en automòbils de turisme (secció 1a, capítol II), podran determinar els supòsits i les condicions en què els vehicles prèviament contractats poden prestar servicis en territori de la seua competència realitzant la càrrega de passatgers fora del municipi que els haguera atorgat la llicència o en el qual tingueren la residència. La secció segona del capítol II de la Llei Orgànica 5/1987, de 30 de juliol, sobre delegació de facultats de l'estat en les comunitats autònomes, delega a la Comunitat Valenciana les corresponents facultats en matèria de transports públics discrecionals, i així es complix la condició ja citada de l'article 125 del Reial Decret 1.211/1990, la qual cosa resulta necessària en la mesura en què els servicis entre els municipis citats es realitzarien a l'empara d'autoritzacions supramunicipals.
  
En l'actualitat, la casuística existent en els municipis d'Ador, Almoines, Bellreguard, Beniarjó, Beniflá, Benirredrà, Daimús, Gandia, Guardamar de la Safor, la Font d'en Carròs, l'Alqueria de la Comtessa, Miramar, Palma de Gandía, Palmera, Piles, Potríes, Rafelcofer, Real de Gandía i Villalonga, fa oportú permetre que els taxis amb llicència atorgada per qualsevol d'estos municipis puguen arreplegar passatgers fora del municipi a què corresponga la llicència. La dita arreplegada de passatgers només es podrà efectuar en qualsevol dels municipis citats, i s'exclouen la resta de municipis que sobrepassen eixe àmbit geogràfic.
  
En virtut d'això, i d'acord amb l'article 7 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Primero
  
Els titulars de llicències d'autotaxi dels municipis d'Ador, Almoines, Bellreguard, Beniarjó, Beniflá, Benirredrà, Daimús, Gandia, Guardamar de la Safor, la Font d'en Carròs, l'Alqueria de la Comtessa, Miramar, Palma de Gandía, Palmera, Piles, Potríes, Rafelcofer, Real de Gandía i Villalonga podran arreplegar viatgers en qualsevol dels municipis citats, i s'iniciarà el servici fora del terme que haguera atorgat la corresponent llicència o en el qual, si és procedent, tinguera la residència el vehicle, sempre que la destinació d'estos servicis sí que es trobe en el municipi que haguera atorgat la corresponent llicència o en el qual tinguera la residència el vehicle. Els dits servicis requeriran ser prèviament contractats.
  
Segon
  
El contingut de la present orde no afecta els servicis estrictament urbans, amb origen i destinació en el territori del municipi que va atorgar la llicència o en el qual tinga la residència el vehicle. Tampoc no afectarà els servicis interurbans que incloguen municipis no expressats en la relació del punt primer.
  
DISPOSICIONS FINALS
  
Primera
  
Es faculta el director general de Transports per a dictar les disposicions i adoptar les mesures que es considere oportunes per al desplegament, la interpretació i l'aplicació del que disposa la present orde.
  
Segona
  
La present orde entrarà en vigor el dia següent de la seua publicació en el Diari Oficial de la Generalitat Valenciana.
  
Contra la present disposició, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des del dia següent de la seua publicació
  
Tot això de conformitat amb l'article 107·3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 14 de febrer de 2003
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN